k startowej stronje | archiw | impresum | kontakt
štwórtk, 18.01.2018 | k dolnoserbskej wersiji
Lydia Jaworkec 17.05.2005
Zajimawa serbska słuchohra [mp3-download]
We wobłuku swojeho wukubłanja jako asistentka za medijowy design mějach nadawk swoje domjace dźĕło na jednym polu medijow zhotowić. Rozsud so na serbsku produkciju zwažić njebĕ ćežki, wšako kóždy serbski młodostny wĕ, kak mało wubĕrka mamy. W rozmołwach steješe přeco zaso ideja za serbsku słuchohru.
Wučer bĕše spočatnje trochu skeptiski, dokelž njemóžeše sej prawje předstajić kak ma nĕšto znamkować štož njezrozumi. Zmĕrowace za njeho: zamĕr tež nĕmskorĕčne dźĕle zapřijeć. Mĕšeńca nic jenož rĕčow ale tež dweju swĕtow: Kontrast mjez swĕtomaj začuwa kóždy młodostny, najpozdźišo hdyž domiznu wopušći.
Nadobo sy snadź dospołnje wot Nĕmcow wobdaty, serbsce rozmołwjeć móžeš so jenož hišće při telefonje a to tež nic bjez toho, zo so hnydom nĕchtó praša „Was war denn das für eine Sprache?“ Jónu abo dwójce započinaš rozkładować, zo je to serbsce, zo sy dwurĕčnje wotrostł/a a hdyž je tamny jara sćerpliwy snano hišće bliše informacije dodaš.
Słuchohra dyrbi dohlad do tamneho žiwjenja na studijnym mĕstnje podać. Pokazać - tež hdyž njejsy wjac doma, zo wo swojich korjenjach přemysluješ, druhdy samo wo wjele wjac hač do toho a zo so skoro wšĕdnje z prašenjom identity čwĕluješ. Na jednym boku mam zaćisć, zo so to hewak jara čornje rysuje. Na druhim je spózanjomny wosebity dar kiž maš a zo na to njezabudźeš. Druhdy so samo pře kruće zwjazany ćuješ.
Na prĕnim mĕstnje mojeho dźĕła steješe tuž hromadźenje mĕnjenjow. Wopyt studentow, přećelow we wšelakich mĕstach a rozmołwa, wo prašenjach kaž na přikład: hač je so wid na Serbow přez wotstawk zmĕnił, kajke su zhladowanja do přichoda, kotre móžnosće maš tež zwonka Łužicy serbsce rĕčeć a rĕč dale dać. Falować njesmĕ wězo tema: nĕmski přećel/ nĕmska přećelka. A hdyž smy hižo při tym, runje tak wažne bĕ mi mĕnjejnje nĕmskich młodostnych. Nĕšto na tym je, zo móžeš wĕcy jako zwonkastejacy druhdy lĕpje posudźować. Wĕdomje sym so komilitonow prašała kak su nazhonili, zo je nĕchtó Serb a što wo tym hač do nĕtka wĕdźa a mysla. Tute wotmołwy su zwjetša jara pozitiwne. Nĕkotři su w Budyšinje wotrostli, samo na serbsku šuli chodźili. Tu słyšiš tež raz kritiske słowo, to pak hišće nikomu škodźało njeje a snano je lĕpje to jónu chutnje wzać. Nimaja cyle wopak z tym, zo sej na nĕkotrych polach snano kusk wjele tolerantnosće žadamy.
Kóždy wĕ, zo ma młodźina wulku hubu a tohodla ma tež wjele rjec. Bĕ čežko jadriwe sady wupikać a je tež tak do zwiska stajić, zo nastanje rozmołwa a wotmĕna stejnišćow. Chcych po móžnosći přeco wšelake widy na jednu temu pokazać. Na kóždy pad njebĕ mój wotpohlad wšitko to, štož na přikład z tradicijemi zwisuje, kritisce rysować. Snano titulny wobraz tak skutkuje, ale wobraz dyrbi jeničce mjezu mjez dwĕmaj swĕtomaj symbolizować. Móžu tu jenož citować „Štóž na swoje korjenje ničo njedźerži, tón je zawĕsće kusk zhubjeny. Ale štóž z časom njeńdźe, tón je runje tak zhubjeny.“ Diskusija wo serbskej narodnej drasće zawĕsće ženje žaneho kónca njenamaka. Nĕmcam so wona jednorje lubi. A sprawnje prajene, štó ma při tajkich wuhladach hižo lóšt diskutować.
Tekst, kiž cyłu wĕcku kaž čerwjena nitka hromadźe dźerži sym napisała kaž mały dyrdomdej. Wón moju rešeršu najlĕpje zwobrazni a Maria Andersec je krótkim scenam žiwjenje zadychała. Za podpĕru při třihanju so pola SAEK w Budyšinje podźakuju. A wĕzo tež sćerpliwym mozam mojich sobučłowjekow. Wězo sym wćipna na prašenja a mĕnjenja - serbski buschfunk derje funguje.
Download słuchohry jako mp3-dataja
1) dosahaca kwalita, mała dataja (2,3 MByte)
2) dobra kwalita, wulka dataja (9,5 MByte)
Chceće swoje měnjenje k tutemu přinoškej wozjewić?
Wobdźělće so na našej diskusiji!
pol_Latn szl_Latn azb_Arab eng_Latn pol_Latn ces_Latn slk_Latn ces_Latn szl_Latn szl_Latn szl_Latn pol_Latn vec_Latn est_Latn ces_Latn slk_Latn